כריס נורמן

כריסטופר וורד נורמן (באנגלית: Christopher Ward Norman; נולד ב-25 באוקטובר 1950) הוא זמר רוק קל אנגלי וסולן להקת סמוקי (אנ') שהייתה להקת רוק קל אנגלית וזכתה להצלחה באירופה בשנות השבעים. הדואט Stumblin' In (אנ') שביצע עם סוזי קוואטרו ב-1978 הפך ללהיט גדול בארצות הברית. ב-1957, עם הופעת הרוקנרול, רכש נורמן את הגיטרה הראשונה שלו והחל לנגן בהשפעת אלביס פרסלי, ריצ'רד הקטן, ולוני דונגן. בילדותו עברו הוריו דירות רבות ונורמן נאלץ ללמוד בתשעה בתי ספר שונים ברחבי אנגליה (בין השאר ברדקאר, לוטון, קימפטון ונוטינגהאם) כשב-1962 חזרה המשפחה לברדפורד בה גדלה אימו. ב-1962, בזמן שלמד בבית הספר היסודי, פגש את אלן סילסון וטרי אטלי שהפכו בהמשך לחברים בלהקת סמוקי. כמו בני נוער רבים, הושפע נורמן ממוזיקה של להקות כמו הביטלס, הרולינג סטונס ובוב דילן. יחד עם חברו אלן סילסון בילו את זמנם הפנוי בלימוד שירים חדשים בעזרת הגיטרות שרכשו. הם הצליחו לשכנע את חברם טרי אטלי להצטרף אליהם ויחד עם המתופף רון קלי הקימו את הלהקה הראשונה שלהם. השמות הראשונים של הלהקה היו "ין" (Yen), "אסנס" (Essence) ו"לונג סייד דאון" (Long Side Down) אך בסופו של דבר בחרו חברי הלהקה בשם "האליזבתיאנים" (The Elizabethans). ב-1973 הוחלף רון קלי על ידי מתופף אחר וחבר ותיק פיט ספנסר ובכך הושלם הרכב להקת "סמוקי". בין 1974 לתחילת שנות ה-80 זכתה הלהקה בהצלחה בסיבוב הופעות בכל רחבי העולם, אך הריחוק מהבית והמשפחה גרמו ללחץ והקשו על נורמן כך שבתחילת שנות השמונים החליט להקדיש זמן רב יותר לכתיבה ועבודה באולפן. נורמן וספנסר עבדו יחד על שירים לאמנים אחרים ובהם קווין קיגן (Head over Heels in Love (אנ')), נבחרת אנגליה בכדורגל (לה כתב את השיר "We'll Get It Right"), אנייטה פלטסקוג מלהקת אבבא (לה סייע באלבום הסולו שלה), להקת Racey (אנ') (היה בין כותבי השיר "Baby It's You"), דונובן (השתתף בקולו באלבום "דונובן" (אנ')) ולהקת Heavy Metal Kids (אנ'). ב-1978 הקליט נורמן דואט עם סוזי קוואטרו את הסינגל "Stumblin 'In" (אנ') שדורג במקום הרביעי בבילבורד הוט 100 ונמכר בכמיליון עותקים. ב-1986 שר נורמן את הסינגל "Midnight Lady" (אנ') שהפך ללהיט באירופה, צעד שישה שבועות בראש מצעד הפזמונים בגרמניה ומכר שם כ-900,000 עותקים. גם שיריו הבאים (וביניהם "Some Hearts Are Diamonds" (אנ'), "No Arms Can Ever Hold You" (אנ'), "Broken Heroes" (אנ')) הצליחו במצעדים ובמכירות. ב-1994 נבחר נורמן על יד ערוץ CMT Europe (אנ') ל"כוכב הווידאו הבינלאומי של השנה" שלהם. ב-2004, השתתף בתוכנית טלוויזיה בשם "הקאמבק" בתחנת הטלוויזיה הגרמנית ProSieben (אנ') שם ביצע את "Stumblin 'In" בדואט עם זמרת הפופ הגרמנייה סי. סי. קאץ' כשבחלקה האחרון של התוכנית הצטרפו אליו חברי להקת "סמוקי". ב־2 ביוני 2007 הופיע נורמן בפסטיבל פיל ביי, האי מאן והוא ממשיך להקליט ולבצע הופעות ברחבי אירופה ומחוצה לה. מדיה וקבצים בנושא כריס נורמן בוויקישיתוף אתר האינטרנט הרשמי של כריס נורמן כריס נורמן, ברשת החברתית פייסבוק כריס נורמן, ברשת החברתית אקס (טוויטר) כריס נורמן, סרטונים בערוץ היוטיוב כריס נורמן, סרטונים באתר Vimeo כריס נורמן, במסד הנתונים הקולנועיים IMDb (באנגלית) כריס נורמן, במסד הנתונים הקולנועיים KinoPoisk (ברוסית) כריס נורמן, באתר אפל מיוזיק (באנגלית) כריס נורמן, באתר ספוטיפיי כריס נורמן, באתר Last.fm (באנגלית) כריס נורמן, באתר AllMusic (באנגלית) כריס נורמן, באתר MusicBrainz (באנגלית) כריס נורמן, באתר דיזר כריס נורמן, באתר Yandex.Music (ברוסית) כריס נורמן, באתר Discogs (באנגלית) כריס נורמן, באתר Songkick (באנגלית) כריס נורמן, באתר Genius כריס נורמן, באתר בילבורד (באנגלית) כריס נורמן בישראל כריס נורמן: ביוגרפיה, חיים אישיים - אומנות - 2020, באתר iw.fullersociety.com (אורכב) כריס נורמן: "אין לי מושג מי זו אליס", באתר ‏מאקו‏, 20 בפברואר 2010 עמי פרידמן, סולן להקת סמוקי יגיע לישראל, באתר ynet, 10 בינואר 2016 עינב שיף‏, סולן סמוקי מגיע לשתי הופעות בישראל, באתר וואלה, 3 בדצמבר 2009 ראיון עם כריס נורמן, באתר blackvelvetradio.gr,‏ 11 בינואר 2019 (אורכב) אתר מועדון המעריצים של כריס נורמן הביוגרפיה של כריס נורמן, באתר allmusic.com השיר של נבחרת אנגליה, באתר discogs.com השיר Baby It's You, באתר discogs.com האלבום "דונובן", באתר allmusic.com דירוג השיר Midnight Lady במצעד הגרמני, באתר ki.informatik.uni-wuerzburg.de